钦定古今图书集成/明伦汇编/闺媛典/第048卷 > 秦笔妻
## 钦定古今图书集成/明伦汇编/闺媛典/第048卷 > 秦笔妻

按《江阴县志》：秦笔者，失其名。乙未乱，挈妻依同郡朱
判官璚居吴中，病亡，贫无以殓。朱为具棺衾，且思所
以恤养其妻。其妻觉，泣谢曰：“良人以艺游缙绅间，《诗》
《书》礼乐之教，妾亦与闻之矣。妾以未亡存有累于长
者在，长者固义，其谓妾何？”夜漏半，哭益哀，遂自经柩
所。朱为合葬焉。